Document ID: 32007D0443

KOMISJONI OTSUS,
25. juuni 2007,
millega muudetakse 2003. aasta ühinemisakti XII lisa B liidet seoses teatavate Poola lihasektori ettevõtetega
(teatavaks tehtud numbri K(2007) 2608 all)
(EMPs kohaldatav tekst)
(2007/443/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisakti, eriti selle XII lisa 6. peatüki B jao I alajao punkti 1 alapunkti e,
ning arvestades järgmist:
(1)
Teatavate 2003. aasta ühinemisakti XII lisa B liites (1) loetletud Poola ettevõtete suhtes kohaldatakse üleminekuperioodi.
(2)
2003. aasta ühinemisakti XII lisa B liidet on muudetud komisjoni otsustega 2004/458/EÜ, (2) 2004/471/EÜ, (3) 2004/474/EÜ, (4) 2005/271/EÜ, (5) 2005/591/EÜ, (6) 2005/854/EÜ, (7) 2006/14/EÜ, (8) 2006/196/EÜ, (9) 2006/404/EÜ, (10) 2006/555/EÜ, (11) 2006/935/EÜ, (12) ja 2007/202/EÜ. (13)
(3)
Vastavalt Poola pädeva asutuse ametlikule avaldusele on teatavad lihasektori ettevõtted lõpetanud ajakohastamisprotsessi ja on nüüd ühenduse õigusaktidega täielikus vastavuses. Teatavad ettevõtted on lõpetanud tegevuse, mille jaoks neile üleminekuperiood anti. Seepärast tuleb kõnealused ettevõtted kustutada üleminekujärgus olevate ettevõtete nimekirjast.
(4)
Seepärast tuleks 2003. aasta ühinemisakti XII lisa B liidet vastavalt muuta.
(5)
Käesoleva otsusega ette nähtud meetmetest on teatatud toiduahela ja loomatervishoiu alalisele komiteele,
ON VASTU VÕTNUD KÄESOLEVA OTSUSE:
Artikkel 1
Käesoleva otsuse lisas loetletud ettevõtted kustutatakse 2003. aasta ühinemisakti XII lisa B liitest.
Artikkel 2
Käesolev otsus on adresseeritud liikmesriikidele.
Brüssel, 25. juuni 2007

Labels: 0
18
15
17